Notum sit praesentibus et futuris quod per manum domni Petri Cluniacensis abbatis facta est commutacio inter fratres Marciniacenses et fratres de Caroloco de quibusdam terris quarum nomina inferius subjungentur. Dederunt enim monachi Carilocenses terram de Cambeta et eam quam habebant juxta Chavaniacum, pro quadam terra quam Marciniacensis ecclesia habebat in Lugdunensi territorio, de qua monachi Sancti Nicetii eidem Marciniacensi ecclesiae septem solidos Lugdunensis monetae singulis annis persolvebant. Hoc autem factum apud Carolocum praesente Girardo ejusdem loci priore, et Pontio Marciniacensi procuratore cum quibus interfuerunt Gaufredus Viridis Cluniacensis monachus et Archardus de Villone prior Thisiacensis atque Herbertus cognomento Fladratus, prior Reginiacensis, et prior Sancti Nicetii Willelmus qui cognominatur Aboso, Petrus de Cambiaco prior claustralis Cariloci, Hugo de Limanz decanus Cariloci, Girardus de Ygaranda, Rainerius Viridis miles, Girardus Tosus.